《入广至赣雪霁天朗聊舒耳目》
宋代·曾丰

数自离家今几程，半风半雨半阴晴。
白云故作关愁色，乌鹊争为报喜声。
来耗得梅偷传送，去途惟柳管将迎。
囊中少带江西雪，见说五羊烟瘴轻。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。